સામગ્રી: ટ્વિટરના CEO જૅક ડૉર્સીનું પ્રથમ ટ્વિટ અંદાજે 21 કરોડ રૂપિયામાં વેચાયું હતું

ના, તમારા વાંચવામાં કોઈ ભૂલ નથી થઈ. એક ઑનલાઇન હરાજીમાં જૅક ડૉર્સીના ટ્વીટ માટે મલેશિયાના એક બિઝનેસમૅન સીના એસ્તાવીએ આટલી કિંમત ચૂકવી છે. 

આ ટ્વીટની ખાસ વાત એ હતી કે તે જૅક ડૉર્સીનું પ્રથમ ટ્વીટ હતું. આ ટ્વીટ ખરીદનાર એસ્તાવીએ તેની સરખામણી મોનાલિસાના ચિત્ર સાથે કરી છે. 

Twitter કન્ટેન્ટ પૂર્ણ, 1

નોંધનીય છે કે જૅક ડૉર્સીએ આ ટ્વીટ 21 માર્ચ, 2006ના રોજ કર્યું હતું. 

જૅક ડૉર્સીનું ટ્વીટ ખરીદનાર સીના એસ્તાવીને આ ટ્વીટની ખરીદી અંગેનું ડૉર્સી દ્વારા પ્રમાણિત અને સહી કરેલ પ્રમાણપત્ર મળશે. 

આ સિવાય તેમને ઑરિજિનલ ટ્વીટના મેટાડેટા પણ આપવામાં આવશે. જેમાં ટ્વીટ કર્યાનો સમય ને તેના ટેક્સ્ટ કન્ટેન્ટને લગતી માહિતી હશે. 

જોકે, આ ટ્વીટ ટ્વિટર પર પણ જોઈ શકાશે.

આ સમાચાર વિશે જાણીને એ વાત અંગે કુતૂહલ પેદા થવું સ્વાભાવિક છે કે જે વ્યક્તિના એક ટ્વિટની આટલી કિંમત આંકવામાં આવી છે આખરે તે છે કોણ? 

કોણ છે જૅક ડૉર્સી?

માઇક્રોબ્લોગિગ પ્લૅટફૉર્મ ટ્વિટરના સમગ્ર દુનિયામાં છે 18 કરોડ 70 લાખ યુઝર

અમેરિકાના મિસોરીના સેઇન્ટ લુઇસમાં 19 નવેમ્બર, 1976માં જન્મેલા જૅક ડૉર્સી મૂળે એક વેબ ડેવલપર અને ઉદ્યોગસાહસિક છે. 

'ઍન્સાઇક્લોપીડિયા બ્રિટાનિકા'માં દર્શાવાયેલી વિગતો અનુસાર તેમણે વર્ષ 2006માં ઇવાન વિલિયમ્સ અને ક્રિસ્ટોફર સ્ટોન સાથે મળીને ઑનલાઇન માઇક્રોબ્લોગિંગ સાઇટ ટ્વિટરની સ્થાપના કરી હતી. 

તરુણાવસ્થામાં જ ડૉર્સીએ એક ટૅક્સી ડિસ્પેચિંગ સોફ્ટવૅર બનાવ્યું હતું. જે ટૅક્સીકૅબ કંપની દ્વારા અડોપ્ટ કરાયું હતું. 

ટ્વિટરની શરૂઆત કેવી રીતે થઈ?

વર્ષ 1999માં સાન ફ્રાન્સિસ્કો જતા પહેલાં તેમણે ન્યુયૉર્ક યુનિવર્સિટીમાં અભ્યાસ કર્યો હતો. સાનફ્રાન્સિસ્કોમાં તેમણે ઇન્ટરનેટની મદદથી કુરિયર, ઇમર્જન્સી વ્હિકલ અને ટૅક્સી ડિસ્પેચ કરવાનું કામ શરૂ કર્યું.  

વર્ષ 2000માં તેમણે મિત્રો સાથે સંપર્કમાં રહેવા માટે ટેક્સ્ટ અને ઇન્સ્ટન્ટ મૅસેજિંગ તકનીકનો ઉપયોગ કરવાનું વિચાર્યું. તેઓ આ વિચાર લઈને વિલિયમ્સ અને સ્ટોનને મળ્યા. 

આ ત્રણેય યુવાનોએ આ વિચાર આધારે એક સાથે મળીને એક નવીન પ્રોટોટાઇપ બનાવ્યું જે આગળ જઈને ટ્વિટર તરીકે ઓળખાયું. 

તેઓ  વર્ષ 2008 સુધી ટ્વિટરના CEO તરીકે રહ્યા, ત્યાર બાદ તેઓ ફરી વાર 2015માં ટ્વિટરના CEO બન્યા. 

પોતાની 28 ટકા સંપત્તિ કરી દીધી દાન

'ફોર્બ્સ'ના એક અહેવાલ પ્રમાણે...\nઅગાઉની સામગ્રીનો સારાંશ નીચે મુજબ કરી શકાય છે:
સોમવારે ઉદ્યોગસાહસિક જૅક ડૉર્સીનું એક ટ્વીટ 2.9 મિલિયન ડૉલર (21,06,85,000 રૂપિયા - 24 માર્ચ 202ની કિંમત પ્રમાણે)ની કિંમતનું હતું.